Landishuta
Landishuta seu Landshutum  (Theodisce Landshut, Bavarice Låndsuad) est urbs et municipium 69 220 incolarum (2015) in Bavaria et caput Bavariae Inferioris. Ex undecim partibus Landishuta constat.

Res gestae 
Aetate antiqua hic gens Celtica Consuanetum habitabat. Anno 1204 Landishuta condita est a Duce Bavariae Ludovico I agnomine "der Kelheimer" ad Isaram fluvium eo loco, ubi mercatores eundem transibant.
Praeclarae nuptiae principales  anno 1475 per duas hebdomadas Landishutae in municipio, tunc capite ducatus Bavariae, celebratae sunt. Tum dux Georgius Dives Hedvigem filiam Poloniae regis Casimiri IV uxorem duxit. (Memoria harum nuptiarum nostra aetate quinto quoque anno mense Iulio cum 2000 actorum celebratur.)

Cives notabiles
 Ludovicus Andreas Feuerbach (1804–1872), philosophus, Landishutae natus
 Romanus Herzog (1934-2017), Praeses Germaniae, Landishutae natus

Communium coniunctiones 
  Cibinium, Romania (2002)

Nomina alia 
Consuanetae, Consuanetes, Custodia, Iovisura, Landeshuata, Landeshuetta, Landeshuta, Landishutum, Landshuta, Landshutum, Lanshuta, Lantshuta, Lantshutta, Lantzhuta, Lanzuta.

 Circulus Landishutensis

Notae

Nexus externus 

Urbes Bavariae